stanford-oval/wikipedia huggingface dataset:
Kandalos

Kandalos (m.kreik. Κάνδαλος, lat. Candalus) oli kreikkalaisessa mytologiassa yksi heliadeista, Rhoden ja Helioksen pojista. Heliadit olivat erityisen taitavia tähtitieteilijöitä, ja he kehittivät uusia menetelmiä purjehdukseen ja jakoivat ensimmäisinä päivän tunneiksi.
Heliadeista etevin, Tenages herätti kateutta muissa veljeksissä, ja niin nämä murhasivat tämän. Teon jälkeen Kandalos pakeni Kosin saarelle.
Kaitajärvi (Mäntyharju, Simuna)

| Kaitajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°27′46″N, 26°50′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Rokkalampeen 
Järvinumero:  14.974.1.008
Mittaustietoja
Pinnankorkeus:  93,1 m  
Pituus:  1,3 km  
Leveys:  200 m  
Rantaviiva:  3,135 km  
Pinta-ala:  14,919 ha  
Saaria:  ei saaria 
 fiKaitajärvi 
Kaitajärvi  on Etelä-Savossa Mäntyharjulla  keskustaajaman lähellä sijaitseva järvi.
Maantietoa

Järvi on 1,3 kilometriä pitkä, 200 metriä leveä, ja sen pinta-ala on 14,9 hehtaaria. Järvellä ei ole kartan mukaan saaria.  Sen rantaviivan pituus on 3,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Simunanjoen valuma-alueeseen (14.974) se kuuluu. Järven vedenpinnan korkeus on 93,1 metriä mpy.
Kaakkolammi (Loppi, Räyskälä)

| Kaakkolammi |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°45′12″N, 24°07′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  ei laskuojaa 
Järvinumero:  35.887.1.021
Mittaustietoja
Pinnankorkeus:  115,9 m  
Rantaviiva:  1,175 km  
Pinta-ala:  4,417 ha  
Saaria:  1 
 fiKaakkolammi 
Kaakkolammi  on Kanta-Hämeessä Lopella Räyskälän kylän lähellä sijaitseva lampi.
Maantietoa

Lammen pinta-ala on 4,4 hehtaaria ja se on 350 metriä pitkä ja 250 metriä leveä. Sillä on yksi 50 metriä pitkä saari, joka sijaitsee lammen kaakkoispäästä työntyvän niemen edustalla. Lampi sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto. Se sijaitsee aivan Kaartjärven rannan tuntumassa . Sen rantaviivan pituus on 1,2 kilometriä ja sen rannat ovat soistunutta metsämaata. Sen pohjoispuolella sijaitsee kaksi vapaa-ajan asuntoa. Niille tulee tiet Räyskälään vievältä tieltä.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Lammen vedenpinnan korkeus on 115,9 metriä mpy. Lampeen ei laske ojia eikä sillä ole laskuojaa, joten sitä voidaan pitää umpijärvenä. Järven vesitalous riippuu pohjavedestä ja sadannasta.
Luettelo Pirates of the Caribbean -hahmoista

Tämä on luettelo Pirates of the Caribbean -elokuvasarjan hahmoista.
Anamaria

Anamaria on naispuolinen merirosvo. Hän esiintyy elokuvassa Pirates of the Caribbean: Mustan helmen kirous, jossa häntä näyttelee Zoë Saldaña.
Avainkoira

Avainkoira on koira, joka pitelee avaimia vankilassa. Se esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu ja Pirates of the Caribbean: Maailman laidalla, joissa sitä näyttelee Chopper.
Cutler Beckett

Cutler Beckett on Englannin Itä-Intian kauppakomppanian kuvernööri. Hän esiintyy elokuvasarjan elokuvissa Pirates of the Caribbean: Kuolleen miehen kirstu ja Pirates of the Caribbean: Maailman laidalla, joissa häntä näyttelee Tom Hollander.
Cotton

Cotton on mykkä merirosvo, joka on opettanut papukaijan puhumaan puolestaan, koska häneltä on katkaistu kieli. Hän esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu ja Pirates of the Caribbean: Maailman laidalla, joissa häntä näyttelee David Bailie.
Cottonin papukaija

Cottonin papukaija on papukaija, jonka merirosvo Cotton on opettanut puhumaan itsenään. Se esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu, Pirates of the Caribbean: Maailman laidalla ja Pirates of the Caribbean: Vierailla vesillä, joissa sitä esittävät papukaijat Chip ja Salsa sekä ääninäyttelee Christopher S. Capp.
Ferdinand VI

Ferdinand VI on Espanjan kuningas. Hän esiintyy elokuvasarjan elokuvassa Pirates of the Caribbean: Vierailla vesillä, jossa häntä näyttelee Sebastian Armesto.
Gillette

Gillette on luutnantti. Hän esiintyy elokuvasarjan elokuvissa Pirates of the Caribbean: Mustan helmen kirous ja Pirates of the Caribbean: Vierailla vesillä, joissa häntä näyttelee Damian O’Hare.
Theodore Groves

Theodore Groves on luutnantti. Hän esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Maailman laidalla ja Pirates of the Caribbean: Vierailla vesillä, joissa häntä näyttelee Greg Ellis.
Jack (apina)

Jack on Barbossan apina. Se esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu, Pirates of the Caribbean: Maailman laidalla, Pirates of the Caribbean: Vierailla vesillä ja Pirates of the Caribbean: Salazar’s Revenge, joissa sitä esittävät apinat Tara ja Levi sekä Chiquita ja Pablo.
Marty

Marty on lyhytkasvuinen merirosvo. Hän esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu, Pirates of the Caribbean: Maailman laidalla ja Pirates of the Caribbean: Salazar’s Revenge, joissa häntä näyttelee Martin Klebba.
Ian Mercer

Ian Mercer on virkailija. Hän esiintyy elokuvasarjan elokuvissa Pirates of the Caribbean: Kuolleen miehen kirstu ja Pirates of the Caribbean: Maailman laidalla, joissa häntä näyttelee David Schofield.
Mullroy

Mullroy esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Maailman laidalla ja Pirates of the Caribbean: Salazar’s Revenge, joissa häntä näyttelee Angus Barnett.
Murtogg

Murtogg esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Maailman laidalla ja Pirates of the Caribbean: Salazar’s Revenge, joissa häntä näyttelee Giles New.
Mustaparta

Mustaparta (engl. Blackbeard) on merirosvo ja kaappari. Hän esiintyy elokuvasarjan elokuvassa Pirates of the Caribbean: Vierailla vesillä, jossa häntä näyttelee Ian McShane.
James Norrington

James Norrington on Englannin Itä-Intian kauppakomppanian amiraali (sitä ennen kommodori). Hän esiintyy elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu ja Pirates of the Caribbean: Maailman laidalla, joissa häntä näyttelee brittiläinen Jack Davenport.
Käsikirjoittajien mukaan Norrington kirjoitettiin alkuperäisesti pahaksi hahmoksi, jolla oli aikeet liittyä Barbossan joukkoihin. Idea käytettiin vasta Kuolleen miehen kirstussa, missä hän pettää ystävänsä ja liittoutuu Cutler Beckettin kanssa, vaikkakin katuu myöhemmin tekoaan. Haastattelussa tuottaja Jerry Bruckheimer kertoi, että alun perin Norringtonin piti esiintyä vain ensimmäisessä elokuvassa, mutta yleisön myönteinen reaktio hahmoon ja hänen kunnioituksensa Davenportia kohtaan sai hänet tekemään Norringtonista merkittävän hahmon jatko-osissa.
James Norrington > Mustan helmen kirous

Ensimmäisessä elokuvassa Norrington on ylpeä, säntillinen ja jopa ylimielinen henkilö, joka on ihastunut Elizabeth Swanniin. Hän halveksii merirosvoja ja sortuu etenkin Jack Sparrow’n suhteen suuren luokan aliarviointiin. Hän on erittäin taitava upseeri joka on onnistunut lähes hävittämään merirosvouden. Hän on myös merirosvojen keskuudessa erittäin pelätty miekkailutaidostaan. Ainoastaan Will Turner on häntä parempi miekkailija. Elokuvan lopussa hän hyväksyy Willin ja Elizabethin rakkauden ja antaa jopa Jackille etumatkaa tämän paetessa Mustalla Helmellä. Hän suutelee Elizabethia, mutta Elizabeth ei hyväksy häntä.
James Norrington > Kuolleen miehen kirstu

Kuolleen miehen kirstussa tehtävänsä jättänyt, Jack Sparrow’n nappaamisessa epäonnistunut Norrington löytyy Tortugasta kaunaisena ja itsetuntonsa menettäneenä juoppona, mutta liittyy Jackin miehistöön. Hän kuitenkin pettää toverinsa ja varastaa kuolleen miehen kirstun (jonka sisällä on Davy Jonesin sydän), hankkien näin asemansa merivoimissa takaisin.
James Norrington > Maailman laidalla

Kolmannessa elokuvassa Norrington on saanut amiraalin aseman, ja johtaa laivastoa merirosvojen nappaamisessa ja tuhoamisessa. Hän kohtaa Elizabethin uudelleen Sao Fengin laivalla, mutta tämä ei suostu olemaan tekemisissä petturin kanssa. Norrington päättää auttaa Elizabethia hyvittääkseen virheensä, mutta tämän pyytäessä häntä pakenemaan mukanaan, Norrington vain toteaa, että vaikka heidän polkunsa ovatkin kietoutuneet yhteen, ne eivät ole koskaan yhdistyneet. Tämän jälkeen Norrington ja Elizabeth suutelevat.
Norrington kuolee, kun Willin isä, jo lähes osaksi laivaa muuttunut ja siksi sekaisin oleva Saappaanraksi Bill Turner, iskee häntä miekalla Elizabethin paetessa Lentävältä hollantilaiselta.
Pintel

Pintel on merirosvo, joka esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu ja Pirates of the Caribbean: Maailman laidalla. Häntä näyttelee Lee Arenberg. Pintel on mahdollisesti Ragettin setä.
Ragetti

Ragetti on yksisilmäinen merirosvo. Hän esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu ja Pirates of the Caribbean: Maailman laidalla, joissa häntä näyttelee Mackenzie Crook. Ragetti on mahdollisesti Pintelin veljenpoika.
Armando Salazar

Armando Salazar on kapteeni. Hän esiintyy elokuvasarjan elokuvassa Pirates of the Caribbean: Salazar’s Revenge, jossa häntä näyttelee Javier Bardem.
Sao Feng

Kapteeni Sao Feng (perinteisellä kiinalla: 嘯風; yksinkertaistetulla kiinalla: 啸风; pinyin: Xiào Fēng; sananmukaisesti ”Viheltävä Tuuli”) on merirosvokapteeni ja Etelä-Kiinan meren merirosvopäälikkö elokuvassa Pirates of the Caribbean: Maailman laidalla. Häntä näyttelee Chow Yun-Fat.
Sao Fengin hahmo perustuu legendaarisen kiinalaiseen merirosvoon Cheng I Saoon. Sao Fengiä näyttelevä Chow Yun-Fat on ainoa vain yhdessä elokuvasarjan elokuvassa ja vain viidentoista minuutin ajan näytellyt näyttelijä, joka on saanut nimensä DVD:n pakkaukseen.
Sao Feng > Kuvaus

Sao Feng omistaa kylpylän joka tarjoilee pitopöydän antimia parhaiten maksaville. Hän omistaa tiedetysti myös ainakin kaksi laivaa, Empressin ja Hai Pengin. Sao Feng on pitkä ja hänen viiksensä ovat noin kolmenkymmenen sentin pituiset. Hän on kalju. Hänellä on suuria arpia ympäröiden erityisesti hänen päänahkaansa. Hän käyttää mustia vaatteita ja puhuu englantia etevästi pienellä kiinalaisella aksentilla. Kiinalaiset kirjaimet ympäröivät hänen viittaansa; on epäselvää mitä ne tarkalleen ottaen ovat, mutta näyttävät sopivan hänen nimeensä. Hänen kuullaan myös lainaavan muutamia säkeitä kiinalaisista runoista. Hän kantaa aseenaan Dao-miekkaa. Persoonallisuudeltaan viisas Sao, joka on kuvailtu häikäilemättömäksi ja kunniattomaksi, tekee kaikkensa päästäkseen johtavan osapuolen puolelle (jonka hän uskoo olevan ”vain hyvää bisnestä”), vaikka se tarkoittaisikin parhaiden kavereidensa pettämistä.
Scrum

Scrum esiintyy elokuvasarjan elokuvissa Pirates of the Caribbean: Vierailla vesillä ja Pirates of the Caribbean: Salazar’s Revenge, joissa häntä näyttelee Stephen Graham.
Carina Smyth

Carina Smyth on tähtitieteilijä ja horologi. Hän esiintyy elokuvasarjan viidennessä elokuvassa Pirates of the Caribbean: Salazar’s Revenge, jossa häntä näyttelee Kaya Scodelario.
Weatherby Swann

Weatherby Swann on Elizabeth Swannin isä ja jamaikalaisen Port Royalen kuvernööri. Hän esiintyy elokuvasarjan elokuvissa Pirates of the Caribbean: Mustan helmen kirous, Pirates of the Caribbean: Kuolleen miehen kirstu ja Pirates of the Caribbean: Maailman laidalla. Hahmoa näyttelee Jonathan Pryce.
Elokuvasarjan ensimmäisessä osassa Weatherby suunnittelee Elizabethille avioliittoa kommodori Norringtonin kanssa. Elizabeth kuitenkin kaapataan, ja lopulta Norrington ja Weatherby lähtevät merirosvojen perään. Weatherby suostuu Willin ja Elizabethin rakkauteen elokuvan lopussa.
Elokuvan Pirates of the Caribbean: Kuolleen miehen kirstu alussa, kun Will Turner ja Elizabeth Swann vangitaan ja Willille annetaan tehtäväksi vangita Jack Sparrow, Weatherby pelastaa Elizabethin ja lähettää tämän Englantiin.
Pirates of the Caribbean: Maailman laidalla -elokuvassa Weatherby esiintyy vain hyvin vähän, kun hän istuu veneessä matkalla kohti kuoleman maita. Lordi Cutler Beckett ja Ian Mercer murhasivat hänet Weatherbyn epäillessä, että Beckettillä on liikaa valtaa.
Philip Swift

Philip Swift esiintyy elokuvassa Pirates of the Caribbean: Vierailla vesillä.
Syrena

Syrena on merenneito. Hän esiintyy elokuvasarjan elokuvassa Pirates of the Caribbean: Vierailla vesillä, jossa häntä näyttelee Àstrid Bergès-Frisbey.
Tai Huang

Tai Huang on perämies. Hän esiintyy elokuvasarjan elokuvassa Pirates of the Caribbean: Maailman laidalla, jossa häntä näyttelee Reggie Lee.
Angelica Teach

Angelica Teach on naispuolinen merirosvo. Hän esiintyy elokuvasarjan neljännessä elokuvassa Pirates of the Caribbean: Vierailla vesillä, jossa häntä näyttelee Penélope Cruz.
Teach on pahamaineisen merirosvokapteenin Mustaparran tytär ja kapteeni Jack Sparrow’n entinen rakastettu. Hän on tulinen naismerirosvo, joka ”valehtelee kertomalla totuuden”, ja päinvastoinselvennä. Hän on yhtä peloton ja vaarallinen taistelija kuin hurjimmatkin merirosvot. Hän ei kuitenkaan ole täysin paha kuten isänsä, vaan tuntee myötätuntoa useita tämän uhreja kohtaan ja ennen kaikkea asettaa usein isänsä itsensä edelle.
Angelica Teach tapasi Jack Sparrow’n juuri ennen kuin hän vannoi selibaattilupauksen espanjalaiselle luostarille. Hän rakastui Jackiin ja päätti jättää luostarin – Jack kuitenkin jätti hänet ja särki hänen sydämensä, vaikka myöhemmin myöntääkin, että hänellä oli tunteita Angelicaa kohtaan. Angelica syyttää myöhemmin Jackia turmeltumisestaan (tämän tosin epäillessä, oliko Angelica niin viaton kuin väittää).
Vierailla vesillä -elokuvassa hän on löytänyt isänsä Mustaparran ja toimii perämiehenä Queen Anne’s Revengella. Hänen suurimpana päämääränä on pelastaa isänsä sielu kadotukselta. Kuultuaan ennustuksen isänsä kuolemasta, hän auttaa isäänsä löytämään Nuoruuden lähteen. Jackin Angelica tapaa uudelleen värvätessään etsintäretkelleen miehistöä hänen nimellään Lontoossa, mistä alkaa heidän seikkailunsa kohti Nuoruuden lähdettä. Tarinan kuluessa Angelican tarkoitukset Jackia kohtaan jäävät epäselviksi, mutta hän lienee havitellut kostoa.
Nuoruuden lähteellä käytävässä brittisotilaiden ja merirosvojen välisessä kamppailussa Mustaparta kaatuu myrkytetystä miekasta, ja Angelica kiskaisee miekan saaden käteensä naarmun, joka muutamassa minuutissa veisi häneltä hengen. Hän tarjoutuu uhrautumaan isänsä puolesta, ja Mustaparta juokin äkkiä pelastavan siemauksen Nuoruuden lähteen vettä. Angelica taas juo oman elämänsä Mustaparralle antavan annoksen. Jack Sparrow on kuitenkin huijannut heitä vaihtamalla juomapikareita, ja Angelican katsoessa Mustaparran tuhoa hän sanoo: ”Isäsi uhrautui puolestasi. Ehkä hänen sielunsa nyt pelastui.”
Jack kuljettaa sidotun ja raivostuneen Angelican autiolle saarelle (suositun laivareitin varrelle tosin) antaen tälle vain yhden pistoolin ja yhden ammuksen. Angelica yrittää ensin kolkata Jackin takaapäin ja sitten suostutella tämän ottamaan hänet mukaansa, muun muassa yrittämällä saada tämän myöntämään rakastavan yhä häntä ja väittämällä odottavansa tämän lasta, mutta turhaan. Lopulta hän sanoo rakastavansa Jackia, ja Jack myöntää rakastaneensa Angelicaa aina ja aina tästedeskin. Jack nojautuu eteenpäin ja melkein suutelee Angelicaa, mutta kiiruhtaa kuitenkin takaisin veneellensä ja kohti uusia seikkailuja, Angelican jäädessä rannalle kiroamaan hänen peräänsä. Jackin soutaessa poispäin hänen Angelicalle antamansa pistoolin ainoa ammus suhahtaa aivan hänen vierestään ohi.
Elokuvan lopussa lyhyessä videopätkässä näytetään, kuinka Jackista tehty voodoonukke ajelehtii mereltä Angelican jalkojen juureen. Angelica poimii sen ylös ja hymyilee.
Edward Teague

Edward Teague on Madagascarin merirosvolordi. Hän esiintyy elokuvasarjan elokuvissa Pirates of the Caribbean: Maailman laidalla, Pirates of the Caribbean: Vierailla vesillä ja Pirates of the Caribbean: Salazar’s Revenge, joissa häntä näyttelee Keith Richards.
Saappaanraksi Bill Turner

Saappaanraksi Bill Turner (engl. Bootstrap Bill Turner) on Will Turnerin isä, joka esiintyy elokuvasarjan elokuvissa Pirates of the Caribbean: Kuolleen miehen kirstu ja Pirates of the Caribbean: Maailman laidalla. Hän palveli Lentävällä hollantilaisella siitä lähtien, kun hänet hukutettiin mereen tykki saappaan varteen sidottuna. Hän vapautui Willin tapettua Davy Jonesin.selvennä Hahmoa näyttelee Stellan Skarsgård.
Yrjö II

Yrjö II on Ison-Britannian ja Irlannin kuningas. Hän esiintyy elokuvasarjan elokuvassa Pirates of the Caribbean: Vierailla vesillä, jossa häntä näyttelee Richard Griffiths.
Kandahar – Aurinko kuun takana

| Kandahar – Aurinko kuun takana> Safar e Ghandehar |
| --- | --- |

Ohjaaja:  Mohsen Makhmalbaf
Käsikirjoittaja:  Mohsen Makhmalbaf
Tuottaja:  Mohsen Makhmalbaf
Säveltäjä:  M. R. Darvishi
Kuvaaja:  Ebrahim Ghafori
Leikkaaja:  Mohsen Makhmalbaf
Lavastaja:  Akbar Meshkini
Pääosat:   Nelofer Pazira  Hassan Tantai  Sadou Teymouri  Hoyatala Hakimi  Dawud Salahuddin 
Valmistustiedot
Valmistusmaa:  Iran, Ranska
Tuotantoyhtiö:   Bac Films  Makhmalbaf Productions  Le Studio Canal+  Canal+ 
Levittäjä:  BiM Distribuzione
Ensi-ilta:  2001
Kesto:  85 min
Alkuperäiskieli:  persia englanti paštu puola
Aiheesta muualla
IMDb 
Elonet
AllMovie
Infobox OKNimi-testi OK: 
Kandahar - Aurinko kuun takana (Safar e Ghandehar) on vuonna 2001 ensi-iltansa saanut iranilaisen Mohsen Makhmalbafin käsikirjoittama, tuottama, ohjaama ja leikkaama elokuva. Sen tarina sijoittuu taliban-hallinnon aikaiseen Afganistaniin. Se on dokumentinomainen vaikka onkin fiktiivinen elokuva, ja siitä piti aluksi tulla dokumenttielokuva. Se sai alkunsa, kun Nafas-niminen naisjournalisti pyysi elokuvaohjaajaa kuvaamaan paluunsa Afganistaniin, jonne hän oli menossa auttamaan sisartaan, joka oli uhannut tehdä itsemurhan ennen vuosituhannen vaihtumista.
Elokuva kertoo nuoresta naisjournalistista, Nafasista, joka on paennut Kanadaan 1980-luvulla talibanien noustua valtaan Afganistanissa. Hän on saanut kirjeen sisareltaan joka uhkaa päättää päivänsä ennen vuosituhannen vaihdetta, viimeisen auringonpimennyksen aikana ja haluaa lähteä auttamaan tätä. Nafasilla on kuitenkin vaikeuksia päästä maahan, ja hän joutuu käyttämään lahjomista.
Kandaharin maakunta

| Kandaharin maakunta |
| --- | --- |

 Kandahar Afganistanin kartalla
Valtio:  Afganistan
Hallinto:  
 – hallinnollinen keskus:  Kandahar
Pinta-ala:  54 022 km²
Väkiluku (2020)  (Arvio):  1 399 594
Aikavyöhyke:  UTC+4:30
Afgaanipaimentolainen Arghandab-joen laaksossa elokuussa 2010.
Kandaharin maakunta on yksi Afganistanin 34 maakunnasta. Se sijaitsee valtion eteläisissä osissa. Myös maakunnan pääkaupunki on nimeltään Kandahar.
Maakunnassa on noin 1,4 miljoonaa asukasta. Paštut ovat suurin etninen ryhmä. Maatalous ja karjanhoito ovat tärkeitä elinkeinoja, samoin huumeiden jalostus. Vuonna 2017 arvioitiin, että 13 % väestöstä oli lukutaitoisia.
2010-luvun alussa Kandaharin maakunta oli Talebanin vahvaa tukialuetta.
Kallioluoma

| Kallioluoma |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Pohjanmaa
Kunnat:  Kuusamo
Koordinaatit:  65°43′29″N, 29°40′48″E
Vesistöalue ja valuma-alueen tietoja
Päävesistöalue:  Iijoen vesistö (61)
Järveen tulevat joet:  Kotijoki
Laskujoki:  Kalliojoki
Järvinumero:  61.334.1.009
Mittaustietoja
Pinnankorkeus:  263,5 m 
Rantaviiva:  26,45 km 
Pinta-ala:  3,33 km² 
Tilavuus:  0,015 km³ 
Keskisyvyys:  4,5 m 
Suurin syvyys:  10 m 
Saaria:  Isosaari Kotisaari
 fiKallioluoma 
Kallioluoma on niemien halkoma ylänköjärvi Kuusamossa Pohjois-Pohjanmaan koillisosassa. Sen pinta-ala on 3,3 neliökilometriä. Etäisyys Oulusta on 208 kilometriä itäkoilliseen.
Maantiede

Kallioluoman pituus lännestä itään on 5,5 kilometriä. Kallioniemi ja Vuoriniemi jakavat järven pohjoiseen ja eteläiseen osaan. Vuoriniemen eteläpuolella sijaitsee järven kaakkoinen osa, jonka nimi on Vuoriperä ja pohjoispuolella koillinen osa, jonka nimi on Myllyperä. Järven läntisen osa nimi on Niskaselkä. Suurimmat lahdet ovat Lahenperä ja Taivallahti, joka muodostaa järven pohjoisimman osan. Järven etelärannalla on useita kaakkois–luoteissuuntaisia niemiä. Noin neljäsosa Kallioluomasta on kuudesta seitsemään metriä syvä. Järven eteläosassa sijaitsee useita kymmenmetrisiä syvänteitä.
Kallioluoman laajin saari on järven länsiosassa sijaitseva noin 17-hehtaarinen Isosaari. Kallioniemen ja Vuoriniemen välissä sijaitsee kolmisen hehtaaria laaja Kotisaari. Kallioniemellä ja Vuoriniemellä on maatalousmaata ja asutusta. Kallioluoman rannat ovat pääosin metsää ja suota.
Kallioluomaan laskee Kotijoki idästä ja Varsanpolvipuro kaakosta. Kallioluoma laskee järven länsikolkasta alkavaa Kalliojokea länteen.
Kallioluoman vesitilavuus on 14 992 000 kuutiometriä.
Kallioluoma (61.334.1.009) kuuluu Kalliojoen valuma-alueeseen (61.334), joka on kolmannen jakovaiheen vesistö Iijoen vesistössä (61). Toinen jakovaihe on Soivionjärven alue (61.33) ja ensimmäinen jakovaihe on Iijoen yläosan valuma-alue (61.3). Kalliojoen valuma-alueella on 19 vähintään hehtaarin laajuista vakavettä, joista Kallioluoma on laajin. Toiseksi laajin on Iso-Kallioinen, jota seuraa Mekkiluoma.